SKRIFTLIG FORESPØRGSEL E-3156/02

af Isidoro Sánchez García (ELDR) til Rådet

(5. november 2002)

Om: Foranstaltninger med henblik på indførelse af et område et område med frihed, sikkerhed og retfærdighed i EU

Det hedder i artikel 61 i EF-traktatens afsnit VI om visum, asyl, indvandring og andre politikker i forbindelse med den frie bevægelighed for personer, at Rådet inden fem år efter Amsterdam-traktatens ikrafttræden vedtager foranstaltninger med henblik på gradvis at indføre et område med frihed, sikkerhed og retfærdighed.

Hvilke foranstaltninger har Rådet truffet for at sikre fri bevægelighed for personer, kontrol ved de ydre grænser, asyl og indvandring og for at bekæmpe kriminelle handlinger i overensstemmelse med, hvad der er fastsat i EU-traktatens artikel 31, litra e)?

Svar

(20. februar 2003)

Rådet har efter Amsterdam-traktaten vedtaget en lang række foranstaltninger med henblik på indførelse af et område med frihed, sikkerhed og retfærdighed i Den Europæiske Union. I overensstemmelse med EU-traktaten er Europa-Parlamentet blevet hørt inden vedtagelsen af hvert enkelt lovgivningsinstrument.

Nedenfor følger til det ærede parlamentsmedlem en liste over, hvilke foranstaltninger der er truffet på de enkelte områder.

A. Asyl

- Rådets beslutning 2000/596/EF af 28. september 2000 om oprettelse af en europæisk flygtningefond(1)

- Rådets forordning (EF) nr. 2725/2000 af 11. december 2000 om oprettelse af Eurodac til sammenligning af fingeraftryk med henblik på en effektiv anvendelse af Dublin-konventionen(2)

- Rådets direktiv 2001/55/EF af 20. juli 2001 om minimumsstandarder for midlertidig beskyttelse i tilfælde af massetilstrømning af fordrevne personer og om foranstaltninger, der skal fremme en ligelig fordeling mellem medlemsstaterne af indsatsen med hensyn til modtagelsen af disse personer og følgerne heraf(3)

- Rådets forordning (EF) nr. 407/2002 af 28. februar 2002 om visse gennemførelsesbestemmelser til forordning (EF) nr. 2725/2000 om oprettelse af Eurodac til sammenligning af fingeraftryk med henblik på en effektiv anvendelse af Dublin-konventionen(4)

B. Migration

- Rådets direktiv 2001/40/EF af 28. maj 2001 om gensidig anerkendelse af afgørelser om udsendelse af tredjelandsstatsborgere(5)

- Samlet plan for bekæmpelse af ulovlig indvandring og menneskehandel i EU(6)

C. Visa

- Rådets forordning (EF) nr. 1091/2001 af 28. maj 2001 om fri bevægelighed for indehavere af visum til længerevarende ophold(7)

- Rådets forordning (EF) nr. 539/2001 af 15. marts 2001 om fastlæggelse af listen over de tredjelande, hvis statsborgere skal være i besiddelse af visum ved passage af de ydre grænser, og listen over de tredjelande, hvis statsborgere er fritaget for dette krav(8)

- Rådets forordning (EF) nr. 2414/2001 af 7. december 2001 om ændring af forordning (EF) nr. 539/2001 om fastlæggelse af listen over de tredjelande, hvis statsborgere skal være i besiddelse af visum ved passage af de ydre grænser, og listen over de tredjelande, hvis statsborgere er fritaget for dette krav(9)

- Rådets forordning (EF) nr. 1030/2002 af 13. juni 2002 om ensartet udformning af opholdstilladelser til tredjelandsstatsborgere(10)

- Rådets forordning (EF) nr. 333/2002 af 18. februar 2002 om ensartet udformning af ark til påføring af visum udstedt af medlemsstater til personer, hvis rejsedokumenter ikke anerkendes af den medlemsstat, der udarbejder det pågældende ark(11)

- Rådets forordning (EF) nr. 334/2002 af 18. februar 2002 om ændring af forordning (EF) nr. 1683/95 om ensartet udformning af visa(19)

- Rådets forordning (EF) nr. 789/2001 af 24. april 2001 om at forbeholde Rådet gennemførelsesbeføjelserne vedrørende visse detailbestemmelser og konkrete procedurer i forbindelse med behandling af visumansøgninger(12)

- Rådets beslutning 2001/329/EF af 24. april 2001 om ajourføring af del VI og bilag 3, 6 og 13 til de fælles konsulære instrukser samt af bilag 5a, 6a og 8 til Den Fælles Håndbog(20)

- Rådets beslutning 2001/420/EF af 28. maj 2001 om tilpasning af del V og VI og bilag 13 til de fælles konsulære instrukser samt bilag 6 (a) til Den Fælles Håndbog, for så vidt angår visum til længerevarende ophold med samme gyldighed som visum til kortvarigt ophold(21)

- Rådets beslutning 2002/44/EF af 20. december 2001 om ændring af del VII og bilag 12 til de fælles konsulære instrukser samt bilag 14a til den fælles håndbog(13)

- Rådets beslutning 2002/352/EF af 25. april 2002 om revision af Den Fælles Håndbog(14)

- Rådets afgørelse 2002/353/EF af 25. april 2002 om afklassificering af del II af den fælles håndbog, som er nedsat ved konventionen om gennemførelse af Schengen-aftalen af 14. juni 1985(22)

- Rådets beslutning 2002/354/EF af 25. april 2002 om tilpasning af del III og tilføjelse af et bilag 16 i de fælles konsulære instrukser(23)

- Berigtigelse af beslutning (2002/354/EF)(15)

- Rådets beslutning 2002/585/EF af 12. juli 2002 om tilpasning af del III og VIII i de fælles konsulære instrukser(16)

- Rådets beslutning 2002/586/EF af 12. juli 2002 om ændring af del VI i de fælles konsulære instrukser(24)

- Rådets beslutning 2002/587/EF af 12. juli 2002 om revision af Den Fælles Håndbog(25)

D. Grænsekontrol

- Rådets forordning (EF) nr. 790/2001 af 24. april 2001 om at forbeholde Rådet gennemførelsesbeføjelserne vedrørende visse detailbestemmelser og konkrete procedurer i forbindelse med grænsekontrol og grænseovervågning(26)

- Rådets direktiv 2001/51/EF af 28. juni 2001 om fastsættelse af supplerende bestemmelser til artikel 26 i konventionen om gennemførelse af Schengen-aftalen af 14. juni 1985(17)

- Plan for forvaltning af EU-medlemsstaternes ydre grænser, vedtaget af Rådet den 13. juni 2002

E. Organiseret kriminalitet

- Rådet har vedtaget flere handlingsplaner, som f.eks. handlingsplanen til bekæmpelse af organiseret kriminalitet, der blev vedtaget af Det Europæiske Råd i Amsterdam den 16.-17. juni 1997, 2000-handlingsplanen(18) og handlingsplanen mod terrorisme, der blev vedtaget på det ekstraordinære møde i Det Europæiske Råd den 21. september 2001 på baggrund af begivenhederne den 11. september 2001.

Navnlig på grundlag af disse handlingsplaner har Rådet vedtaget en række instrumenter til bekæmpelse eller forebyggelse af organiseret kriminalitet, enten i form af konventioner eller i form af rammeafgørelser. Rådet opfordrer det ærede parlamentsmedlem til at henholde sig til de pressemeddelelser, der blev udsendt efter de møder, hvor disse instrumenter blev vedtaget, og som findes på Rådets hjemmeside.

(1) EFT L 252 af 6.10.2000.

(2) EFT L 316 af 15.12.2000.

(3) EFT L 212 af 7.8.2001.

(4) EFT L 62 af 5.3.2002.

(5) EFT L 149 af 2.6.2001.

(6) EFT C 142 af 14.6.2002.

(7) EFT L 150 af 6.6.2001.

(8) EFT L 81 af 21.3.2001.

(9) EFT L 327 af 12.12.2001.

(10) EFT L 157 af 15.6.2002.

(11) EFT L 53 af 23.2.2002.

(12) EFT L 116 af 26.4.2001.

(13) EFT L 20 af 23.1.2002.

(14) EFT L 123 af 9.5.2002.

(15) EFT L 278 af 16.10.2002.

(16) EFT L 187 af 16.7.2002.

(17) EFT L 187 af 10.7.2001.

(18) Forebyggelse og bekæmpelse af organiseret kriminalitet: En EU-strategi for begyndelsen af det nye årtusind (EFT C 124 af 3.5.2000, s. 1-33).

(19) EFT L 53 af 23.2.2002.

(20) EFT L 116 af 26.4.2001.

(21) EFT L 150 af 6.6.2001.

(22) EFT L 123 af 9.5.2002.

(23) EFT L 123 af 9.5.2002.

(24) EFT L 187 af 16.7.2002.

(25) EFT L 187 af 16.7.2002.

(26) EFT L 116 af 26.4.2001.